प्रतिमा मुस्कुराई और बोली कि मैं कॉल सेंटर में काम करती हूं। भोपाल से हूं वैसे। इससे पहले पुणे में थी और उससे पहले बैंगलोर। ग्रैजुएशन भी बैंगलोर से की। स्कूलिंग भोपाल से हुई। फैमिली में पापा नहीं हैं, छोटी थी तभी वो गुजर गए थे। मां है और बड़ा भाई-भाभी। मां और भैया-भाभी साथ रहते हैं। मेरी भाभी से बनती नहीं तो घर पर कम जाती हूं। बस। इतना कहकर प्रतिमा चुप हो गई। ऐसा बोलते वक्त उसके चेहरे के हाव-भाव गंभीर हो गए थे। मैं समझ गया कि वह फैमिली के बारे में बात नहीं करना चाहती। मैने भई बात घुमा दी और ऑफिस के बारे में पूछा। तो बोलने लगी कि ऑफिस में क्या लाइफ है। जाओ, कॉल्स सुनो और घर आ जाओ। खुलकर बातें होने लगी प्रतिमा से। उस दिन मैं और खुश था। मैंने खूब अपने ऑफिस सी गॉसिप्स सुनाईं उसे। बीच में मैंने उससे पूछा कि आर यू सिंगल। उसने कहा यस। और मुझसे पूछा- ऐंड यू? मैंने भी कहा कि चिर सिंगल हूं। कभी कोई गर्लफ्रेंड नहीं रही। यह सुनकर वह हंसते हुए बोली कि मजाक मत करो, तुम्हारी अभी गर्लफ्रेंड न हो ये तो हो सकता है मगर मैं ये नहीं मान सकती कि तुम्हारी कभी गर्लफ्रेंड नहीं रही। मैं पूछा ऐसा क्या है। तो बोली तुम हैंडसम हो, बातें अच्छी करते हो, अच्छी जॉब भी करते हो।